| ***Clase Snipe*** |
| --- |
|
|
|
|   |
| 

|  |  |
| --- | --- |
| Número de tripulantes | 2 |
| Eslora  | 472 cm  |
| Manga | 152 cm |
| Peso  | 172,8 Kg |
| Superficie vélica  | 11,9 metros cadrados |

 |

O **snipe** é unha embarcación a vela deseñada por William Crosby en 1931 e unha clase competitiva do deporte da vela. Na actualidade non é unha clase olímpica.

Historia
--------

Nunha asemblea da *Florida West Coast Racing Association* celebrada en Sarasota (Florida), en marzo de 1931, xurdiu a idea de crear unha pequena embarcación de regatas que puidese transportarse facilmente nun remolque. William Crosby, enxeñeiro naval e director da revista "Rudder", que asistía á asemblea, comprometeuse a realizar o proxecto e a publicar os planos do barco na súa revista, para darlle a maior promoción posible. O nome de *snipe* (becacina cabra en galego), elixiuse seguindo o costume de Crosby de darlle nomes de aves acuáticas a todos os seus deseños. O resultado foi un éxito. No ano 1932 xa se fabricaran 150 unidades, e formouse a *Snipe Class International Racing Association* (SCIRA), converténdose en xullo de 1936 na clase co maior número de embarcacións do mundo.

O primeiro Campionato Mundial da Clase, que se denomina "'Trofeo Hub E. Isaacks'", disputouse en Long Island Sound (Nova York) en 1934, organizado polo New Rochelle Yacht Club. Pero cando se converteu realmente nun verdadeiro Campionato do Mundo con categoría internacional foi en 1946, na edición celebrada no Lago Chautauqua, tamén en (Nova York). En 1947 celebrouse por primeira vez fóra dos Estados Unidos, no Lago Leman de Xenebra, en Suíza.

Na actualidade é unha das embarcacións de vela lixeira máis populares que existen, con preto de 900 frotas en 26 países, e converteuse na columna vertebral da vela de competición. O deportista galego máis destacado nesta categoría foi Cholo Armada, que en 1960 quedou subcampión de Europa e en 1961 cuarto do mundo nunha tripulación co tamén vigués Xulio Ribó.

Regata de snipes

Campionatos do mundo - Trofeo Hub E. Isaacks
--------------------------------------------

O Trofeo Hub E. Isaacks, doazón do primeiro comodoro da SCIRA, e propiedade da SCIRA, concédeselle á frota do patrón gañador, que se responsabiliza de custodialo e conservalo, así como de enviarllo debidamente embalado ao lugar designado para o seguinte campionato. O nome do patrón gañador, o ano, o nome da súa frota e o do seu país de orixe gravaranse de forma uniforme sobre o trofeo. Desde 1949 despútase cada dous anos, no canto de anualmente. Durante 1943 e 1944 non se disputou, debido á segunda guerra mundial.

### Palmarés

|  |  |  |
| --- | --- | --- |
| **Ano** | **Patrón e país** | **Club** |
| 1934 |  William E. Bracey (EUA) | Dallas Sailing Club |
| 1935 |  Perry Bass (EUA) | Wichita Falls, Texas |
| 1936 |  Philip Benson, Jr. (EUA) | Sea Cliff Yacht Club |
| 1937 |  Arthur M. Deacon (EUA) | Western Long Island Sound |
| 1938 |  Charles Gabor (EUA) | Lake Mohawk |
| 1939 |  Walter Hall (EUA) | Oakland |
| 1940 |  Darby Metcalf (EUA) | Los Angeles Yacht Club |
| 1941 |  Darby Metcalf (EUA) | Los Angeles Yacht Club |
| 1942 |  Heinzerling (EUA) | Lake Lakawanna |
| 1945 |  Bob White (EUA) | Balboa |
| 1946 |  Bob Davis (EUA) | Balboa |
| 1947 |  Ted A. Wells (EUA) | Wichita, Kansas |
| 1948 |  Carlos Vilar Castex (ARX) | Club Náutico San Isidro |
| 1949 |  Ted A. Wells (EUA) | Wichita, Kansas |
| 1951 |  Jorge Vilar Castex (ARX) | Club Náutico San Isidro |
| 1953 |  António José Conde Martins (POR) | Centro de Vela da Mocidade Portuguesa |
| 1955 |  Mario Capio (ITA) | Tugillio |
| 1957 |  Juan Manuel Alonso Allende (ESP) | Real Club Marítimo del Abra-Real Sporting Club |
| 1959 |  Paul Bert Elvstrøm (DIN) | Copenhague |
| 1961 |  Alex Schmidt (BRA) | Saco de São Francisco |
| 1963 |  Alex Schmidt (BRA) | Saco de São Francisco |
| 1965 |  Alex Schmidt (BRA) | Saco de São Francisco |
| 1967 |  Nelson Piccolo (BRA) | Río Grande do Sul (Clube dos Jangadeiros) |
| 1969 |  Earl Elms (EUA) | Mission Bay |
| 1971 |  Earl Elms (EUA) | Mission Bay |
| 1973 |  Félix Gancedo (ESP) | Real Club Mediterráneo |
| 1975 |  Félix Gancedo (ESP) | Real Club Mediterráneo |
| 1977 |  Boris Ostergren (BRA) | Río Grande do Sul (Veleiros do Sul) |
| 1979 |  Dave Chapin (EUA) | Island Bay |
| 1981 |  Jeff Lenhart (EUA) | Mission Bay |
| 1983 |  Torben Grael (BRA) | Río de Xaneiro (Rio Yacht Club) |
| 1985 |  Santiago Lange (ARX) | Club Náutico San Isidro |
| 1987 |  Torben Grael (BRA) | Río de Xaneiro (Rio Yacht Club) |
| 1989 |  Ricardo Fabini (URU) | Yacht Club Uruguayo |
| 1991 |  Axel Roger (ARX) | Club Universitario de Buenos Aires |
| 1993 |  Santiago Lange (ARX) | Club Náutico San Isidro |
| 1995 |  Santiago Lange (ARX) | Club Náutico San Isidro |
| 1997 |  Mauricio Santa Cruz (BRA) | Río de Xaneiro (Clube do Rio de Janeiro) |
| 1999 |  Nélido Manzo (CUB) | A Habana |
| 2001 |  Alexandre Paradeda (BRA) | Río Grande do Sul (Clube dos Jangadeiros) |
| 2003 |  Augie Diaz (EUA) | Miami (Coconut Grove Sailing Club) |
| 2005 |  Augie Diaz (EUA) | Miami (Coconut Grove Sailing Club) |

|  |  |
| --- | --- |
| Control de autoridades | 
* Wd: Q1425220
* GEC: 0143070
* KulturNav: ID

 |